

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 67076/26.11.2024

**Primarul Municipiului Satu Mare, Kereskényi Gábor**

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind aprobarea depunerii proiectului „Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb, precum şi asigurarea contribuţiei proprii în perioada de implementare a proiectului, proiect în susținerea căruia formulez următorul

**Referat de aprobare**

UAT Municipiul Satu Mare intenţionează depunerea proiectului „Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb, cu finanţare din fonduri externe nerambursabile prin Programul de Cooperare Transfrontalieră Interreg VI-A România – Ungaria 2021-2027. Proiectul va fi depus în cadrul apelului dedicat operaţiunilor de importanţă strategică OSI, şi se încadrează Obiectivului Strategic 4.6 Cultură şi turism sustenabil.

Proiectul CultuRO-HUB este promovat ca un cadru care să sprijine oferta culturală transfrontalieră în zona Satu Mare – Szabolcs-Szatmár-Bereg din regiunea de graniţă.

Proiectul prevede dezvoltarea instituţiilor culturale definitorii în cele două judeţe şi contribuie astfel la dezvoltarea unei oferte culturale durabile şi la dezvoltarea socio-economică a regiunii. Proiectul va fi implementat pe partea română de UAT Municipiul Satu Mare, Consiliul Judeţean Satu Mare, iar pe partea maghiară de oraşul Nyíregyháza şi judeţul Szabolcs-Szatmár-Bereg, acoperind astfel aria celor două judeţe amintite.

Față de cele expuse mai sus, raportat la prevederile din O.U.G. nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind dezvoltarea economico – socială a municipiului,

În vederea aprobării depunerii proiectului în valoare totală de 4.693.308,46 EUR cu TVA inclus, precum și în vederea asigurării tuturor fondurilor necesare implementării proiectului anterior menţionat, propun spre analiză și aprobare Consiliului Local al Municipiului Satu Mare proiectul de hotărâre privind aprobarea depunerii proiectului „Strengthening intercultural relations through the development of cultural institutions in Satu Mare County and Szabolcs-Szatmár-Bereg County”, acronim CultuRO-HUb şi asigurarea contribuţiei proprii în perioada de implementare a proiectului, în forma prezentată de executiv.

INIŢIATOR :

PRIMAR

Kereskényi Gábor